TV7 Piiblikool
Tõeteel lõpuni - Taeva kodaniku pädevused.
Tänaõhtuseks teemaks on meil "Tõeteel lõpuni" ja alamteemaks
"Taeva kodaniku pädevused"
Täna õpetab meid Piiblikooli juhataja Tapani Talikainen.
Ühtlasi teeb ta ülevaate senimaani õpitust. Enne, kui asume õpetust
õpetust kuulama, palvetame koos.
Armas Taevaisa, Püha Jumal, täname sind Piiblikooli eest, kus oleme
saanud koos käia. Palume, et Sa oleksid meiega Püha Vaimu kaudu,
juhata Tapani õpetust ja ava meie kõikide kõrvad ja silmad, et
võtaksime vastu selle, mida tahad meile täna anda.
Toimugu kõik evangeeliumi leviku jaoks ja Issanda Jeesuse Kristuse
nime ülestõstmiseks ja kirgastamiseks.
Aamen. Palun, Tapani!
Rikkalikke Jumala õnnistusi teile! On rõõm olla koos teiega.
Lisandugu teile armu, rahu meie
Issanda Jeesuse Kristuse tundmise kaudu.
"Tõeteel lõpuni" on viimase õpetuse üldteema ja
alamteemaks on "Taeva kodaniku pädevused"
Elame ajal, mis esitab väljakutse meie usule ehk isegi rohkem kui
kunagi või pikka-pikka aega varem inimkonna ajaloos.
Kui me hingevaenlane eksitab. Ta teab, et tal on vähe aega.
Nii õpetab Piibel. Nii püüab ta igal viisil meilt röövida julgust
ja Jumala Sõna tõde.
Ja igavese elu teel püsimine on meile suur väljakutse.
Sa võid imestada, miks on alam- teemaks "Taeva kodaniku pädevused"
Räägin sellest.
Ajal, kui olin saadet kokku panemas, siis tuli mõte, et vaatan veebist,
kui palju on Soomes Piiblikoole ja mida seal õpetatakse.
Saan kasutada kogemustega kogutud teadmisi, et koostada samalaadset
Piiblikooli saadet.
Meil oli üks tuttav palveringkond, kes teadis sellest Piiblikooli
plaanist ja seal palvetati selle pärast palju. Sealt tuli teadmine,
prohveteering, tarkuse sõna, mis ütles, et Issand ei soovi, et
kopeerime midagi olemasolevast. Ta annab uue, värske saate.
Sellele järgnes kommentaar, et see peab olema keskendunud Taeva
kodaniku pädevuse aktiviseerimiseks ja tugevdamiseks.
Täna on Piiblikooli viimane loeng, see on sama kokkuvõttev kui
eelmine, Salme Kaikusalo loeng.
Püüame kõike kuuldut kokku võtta nendes kahes õpetusosas.
Isegi ühendan mõned vaatenurgad. Sel moel püüame saadet lõpetades
läbivõetud teemad kokku siduda üheks suureks tervikuks.
Vaatame, milliseid eesmärgid olid meie koolil.
Me oleme Piiblit uskuvad ärkamist ootavad kristlastest Issanda järgijad -
kogu see rühm, kes on olnud siin teid õpetamas.
Me pole tahtnud öelda, et oleme Piibli eksperdid - neidki on olnud,
aga rohkem oleme Issanda tunnistajad. Igaüks meist on
püüdnud rääkida, valgustada Piiblit oma isikliku elu kaudu.
Nii olen mõistnud, nii olen tõesti kogenud oma usuelus.
Et võiksime saada tugevamaks üksteise usust.
Meie palve on, et kõik see, mida siin on kuuldud ja avalikustatud
TV kaudu, võiks põhjustada elava usu. Võiks käivitada vaimse
protsessi, milles inimene pöördub, tunneb oma patusüüd, kogeb vajadust
elava Issanda Jeesuse järele oma elus. Inimene pöördub, palvetab
ja võtab Jeesuse vastu. Nii toimub muutus. Tõeline muutus inimese elus.
See, mis on vana, see jääb taha ja uus tuleb Pühas Vaimus
usu kaudu asemele.
Mõned meist, kes on juba pikemat aega Issanda järgijad, me mõtleme
ja soovime, et oled saanud usus tugevamaks selle matka ajal.
Ja kui televiisori ääres on mõni usuteel käijad, siis palume, usume
ja loodame, et see toit, mida sulle on siit jagatud, tugevdab sind
su oma võitlustes ja usus.
Meil oli viis suurt üldteemat jagatuna 32 õpetuskorrale.
Alustasime ristiusu juurtest.
Tahame rõhutada siin Piiblikoolis usku Jumala muutumatusse Sõnasse,
mis on ilmutatud, antud meile. Kui tänane aeg püüab inimliku
tarkuse abil uurida Jumala Sõna, hinnata seda, siis meie tahame,
et muutumatu Jumala Sõna saab hinnata meid.
Meie lähenemisviis on vastupidine.
Me tahame olla Piiblit uskuvad ja kutsuda teid kõiki püsima Jumala
muutumatus tõelises Sõnas.
Me oleme seotud apostelliku usutunnistusega, kui see on läbi
kahe aastatuhande väljendanud usku. Me usume neitsist sündimist, usume
Kolmainu Jumalat. Me usume, et Jeesus Kristus on tõesti surnud.
Ta on nii inimene kui Jumal. Ta on eelnevalt käinud ja valmistanud
meile tee Isa juurde. Me ei taha loobuda üheski neist usutunnistuse
põhipostulaatidest. Püsime nendel alustel.
Siis liikusime isikliku usu juurde.
"Sest nõnda on Jumal maailma armastanud, et ta oma ainusündinud
Poja on andnud, et ükski, kes temasse usub, ei hukkuks, vaid
et tal oleks igavene elu." Et ükski!
Jumal soovib kohtuda meiega isiklikult. Mitte massina, vaid
Ta ütleb sulle: "Sina oled Minu armas laps".
"Sinu ma võtan sülle, Sind ma armastan Enesele".
Kaks nädalat tagasi kutsuti mind Tuusula koguduse sõna- ja palve-
õhtule ja küsisin Jumalalt, millest küll seal rääkida. Palve ajal
tulid sõnad, mis ma kohe kiiresti üles kirjutasin. Erilised sõnad,
mida olen nüüd mitu päeva uurinud.
"Lase Mul armastada sind julgemaks ja tugevamaks".
Jäta see meelde, uuri seda.
Kolmandaks osaks oli ühine usk.
Jumal pole meid jätnud üksi, vaid ühiselt kasvama, võitlema.
Ta on andnud meile imelised armu- annid. Mitte sellepärast, et mina
neid enda jaoks kasutaksid, vaid ühiseks kasutuseks.
Kogudus on tähtis, püsigem koguduse osaduses.
Püsigem ühises palves, leivamurdmises.
Osalegem ühises pühas õhtusöömajas.
Me ei käi piisavalt Issandaga lauas kohtumas paranemiseks. Võin öelda,
et Issand tahab kohtuda kogu inimesega: keha, hinge ja vaimuga
seal laua ääres, kui me vaid tahame.
Siis oli meil huvitav teema Iisraelist ja kogudusest. Tänane
aeg tahab meilt "kärpida" ära Jumala Sõna tõest sellised kohad,
mis poliitiliselt, ajalooliselt või muul põhjusel meile ei meeldi.
Aga ikkagi on Jumal ustav lepingule. See, mida Ta on rääkinud oma
valitud rahvale Iisraelile, see, mida on rääkinud ja tõotanud
kogudusele - need kõik on 'Jah' ja 'aamen' Temas. Muutumatud ja
ajaloos tõeks osutuvad asjad.
Armsad sõbrad, ka mitte ükski väikseimgi osa Sõnast hävi.
Küsime seda usukindlust.
Kas usun ma tõesti, et see on Jumala Sõna ja et see on püsiv
ja muutumatu.
Viiendana oli meil prohveteeringud ajamärkidena. Siis me palvetasime
ja lootsime, et Püha Vaim räägiks meile täpselt ajakohaseid asju,
mis on praegusel hetkel meile tähtsad teada ja tõstaks esile
Piiblist juhatust, suunda, väge praeguseks ajaks.
Kui sain väljakutse rääkida ja õpetada Taeva kuningriigist ja
selle kodanikust, siis loodan, et nende 32 õhtu jooksul me olime
võimelised välja tooma neid loovutamatuid sõna alussambaid,
mille peale meie vaimne hoone ehitub.
Tampida neid nii sügavale maa sisse, et me püsime lõpuni, et suudame
jätkata tõeteel lõpuni.
See on väljakutse.
Üks langemise koht meile, usklikele, on see, et me muutume uhkeks.
Et meist hävib alandlikkus. Ja see mõte meeldib hingevaenlasele.
Tema tahab meid kukutada. Seetõttu olgu meil kindel alus, olgu meie
ehitis püstitatud Kristuse kaljule.
"Ja sadas paduvihma ja tulid veevood, ..., ja see varises," (Mt 7:27)
kui see oli liivale ehitatud.
Piibel ütleb veel, et "selle kokkuvarisemine oli ränk."
Püha Vaim on sisendanud midagi sellist, mis pärast Ta muretses,
et see maja varises.
Kui mõtleme mistahes riigist siin maailmas, siis sellele on
omane põhiseadus, mis on ülem kõikidest teistest seadustest.
Kõik teised seadused tuleb alistada põhiseaduse alla, need peavad
olema kokkusobivad põhiseadusega.
Küsisin endalt: "Mis on Taeva kuningriigi põhiseadus?"
Arusaamine tuli kiiresti: see on armastus.
Taevariigi põhiseaduseks on armastus.
Me leiame Piiblist väga palju kohti, mis kinnitavad, et kõige lähtekoht
ja täitumus on armastus.
Isa planeeris armastuses, Poeg täitis armastuses, Püha Vaim teeb
elavaks, tõeks ja eluks armastuses.
Jeesus ise annab Matteuse evang. meile armastuse kaksikkäsu, millest
on juba varemgi räägitud. Armasta Issandat, oma Jumalat,
üle kõige ja siis Jeesus jätkab: "ligimest nagu iseennast!"
"Neis kahes käsus on koos kogu Seadus ja Prohvetid."
Usk ei keeruline asi, vaid lihtne. See, mis on siin eluline ja keskne.
Vaadates Pauluse kirju, siis ta
on meie, paganatest usklike apostel.
Ta ütleb 1Kr kirjas: "Taotlege armastust ja olge innukad nõudma
vaimuande". Järjekord on tähtis: esmalt armastus, siis annid.
Esmalt taotlege armastust. Esimene küsimus on "Issand, kas ma elan
armastuses? Kas armastus mõjutab kõike mu elus?"
Ja siis kasutan ma Jumala vägevaid vahendeid: Jumala Sõna, armuannid
jms, mida Jumal annab.
Sealsamas Korintose kirjas me näeme "Kui ma räägiksin inimeste ja
inglite keeli, aga mul ei oleks armastust, siis ma oleksin kumisev
vasknõu või kõlisev kuljus. Ja kui mul oleks prohvetianne ja ma teaksin
kõiki saladusi ja ma tunnetaksin kõike ja kui mul oleks kogu usk,
nii et ma võiksin mägesid teisale tõsta, aga mul ei oleks armastust,
siis poleks minust ühtigi."
Kui mul oleks kõige parema uskliku omadused, kõige väelisem, väljast
vaadates kõige parem usklik. Kui mul oleks see ja see... Aga kui
sealt puudub armastus, siis Pauluse sõnul on see kõik väärtusetu.
See kumiseb ja kõliseb, aga see ei sünnita midagi, mis oleks Jumala
tahtega kooskõlas.
Jätkem meelde, et armastus on keskne jõuallikas.
Kui me oleme mistahes riigi kodanikud, praegusel juhul Taeva
riigi kodanikud, siis millised on selle tüüpilised omadused võrreldes
maiste riikide kodakondsusega. Mis sinna kuulub?
Sinna kuulub kodakondsus, õigused, kohustused ja pädevused.
Leidsin need veebist. Neid loetakse organiseeritud ühiskonna
kodanike põhihüvedeks.
Teame, et kodakondsuse saame siis, kui sünnime Pühast Vaimust
Jumala lapseks.
Samamoodi nagu me maised lapsed saavad isa ja ema kodakondsuse.
Emast sündinud laps saab ema kodumaa kodakondsuse.
Kui me sünnime Pühast Vaimust Jumala Sõna seemne kaudu, siis sel viisil
meist saab Jumala laps, Taevariigi kodanik. Me saame selle kingitusena
nagu väike laps saab kodakondsuse kingina.
See põhineb uuestisünnil.
Kui me saame mingi riigi kodanikuks, siis kehtivad meile põhiõigused,
mida me saame nautida.
Maise kodakondsuse õiguse probleem on see, et see võidakse meilt
teatavatel juhtudel ära võtta. Kodakondsuse saab tühistada, passi
saab põletada, meid saab vangi panna, välja saata.
Taevase riigi kodakondsust ei saa meile keegi ära võtta. Jeesus ütles:
"Keegi ei saa röövida mu käest neid, keda Isa on mulle andnud".
Me saame Püha Vaimu pitseriks, selle märgiks, et oleme Jumalale
pühitsetud, Tema omad. Mitte keegi ei saa meid Isa käte vahelt
ära tõmmata. Ainus võimalus on see, kui me ise soovime sellest
kodakondsusest lahti saada.
Niiviisi oleme kindlas verelepingus.
Me saame hulga kodaniku super- õiguseid, mis ükski maine riik
ei suuda meile eales anda. Me saame igavese elu anni, tõe sõna.
Me saame Jumala armu. Me saame Püha Vaimu elavakstegijana.
Me saame Püha Vaimu annid.
Me saame pühade osaduse selles ajas ja me saame päranduse, mis
ootab valmispanduna seal kirkuses, mis on Piibli sõnul Jumala omadele
valmistatud. See on valminuna ootamas ja kord me saame selle.
Kui meil on need suured kodaniku- õigused, siis on meil ka kodanikena
kohustused, nagu me siin maises elus peame olema seadusekuulekad.
Peame järgima määruseid, käima koolis. Meile on palju selliseid
kohustusi. Kui mõtlesin, milliseid kohustusi annab Taevariik oma
kodanikele, siis sain mitmeid. Tähtsaim on sõnakuulelikkus.
Jumal ootab, et me oleme kuulelikud.
Mida see tähendab? Et me kuuleme ja järgime Tema häält.
Tema häält me kuuleme Jumala Sõnas.
Me saame Püha Vaimu abi ja väe, et me oleksime suutelised järgima
kõike seda, milleks Piibel innustab.
Juba eelnevalt tõdesin, et väga tähtis on armastuses käimine.
Me armastame Jumalat, õde-venda, armastame ka kõiki viletsaid,
anname armu ja aitame. Issand ütleb Sõnas:
"Ma ei taha ohvrit, vaid halastust!"
Kogen tihti, et Püha Vaim ütleb mulle:
"Ma ei taha ohvrit, vaid halastust!"
Piibel innustab meid valvama. Peetruse kohaselt: "kurat käib
ringi nagu möirgav lõvi, otsides, keda neelata", meelitada,
panna teel komistama.
Valvakem, palvetagem, uurigem Sõna, palugem Püha Vaim appi,
et jaksaksime joosta sellel võistlusrajal. Võitleksime kõige
selle vastu, mis tahab meid eksitada, eemale meelitada rajalt.
Usk ei jää kunagi viljatuks. Jumala Püha Vaimu töö meis ei või jääda
Piibli sõnul viljatuks. Ega meie tooda vilja, vaid Püha Vaim toodab
vilja meie eludes. See on teenimine, enese andmine Jumalale kasutamiseks.
Teiste inimeste heaks.
See on meie üks kutsumus.
Jumala Püha Vaim viib meid tunnistamise kohta.
Isegi olen siin tunnistaja.
Tunnistan sellest muutusest, sellest usust, mis on Jumal armust
minusse istutanud. Vastavalt mulle antud usumõõtu mööda.
Tõstan kõrgeks Issanda Jeesuse nime.
Ütlen: "Issand Jeesus on Kristus."
Tema on Jumala poolt tõotatud Messias.
Jumal ei taha, et me jääksime paigale. Jeesus ütles:
"Minge ja tehke!". Tegutsege, suurendage Jumala riiki.
Tunnistage sõnades ja tegudes. Meil on kahe käe evangeelium:
üks kuulutab Jumala tõe ja armu evangeeliumi.
Teine teeb maist aitamistööd. See on Jumala Sõna õpetus.
Kahe käe evangeelium.
Pühenduge, eralduge enam ja enam Jumalale, Temale kasutatavaks.
Et kõik see hea, mida Jumal on plaaninud, saaks teoks.
Me ei pea hoolitsema vaid oma osa eest sel määral,
kuidas Püha Vaim selle meie jaoks esile toob.
Soovin lugeda lõiku Piiblist, mis on minu vastu tugevalt rääkinud.
Kolossa kirjas 3. ptk salmid 12-14.
"Rõivastuge siis nagu Jumala valitud pühad ja armastatud" - need me
oleme. Issanda kutsutud, valitud, Temale eraldatud ja Temale armsad.
"südamliku kaastundega, lahkusega, alandlikkusega, tasadusega ja
pika meelega, üksteist taludes ja üksteisele andestades, kui kellelgi
on teise vastu kaebust. Nii nagu Issand teile on andeks andnud,
nõnda tehke teiegi! Aga üle kõige selle olgu armastus - see on
täiuslik side!".
Teine kirjakoht Piiblist, millele olen valinud vahepealkirja:
"Kodanikupädevuse jätkuv parandamine"
See tuli sellest, et tööelus õpetasin kvaliteedijuhtimist.
Selles on jätkuva parandamise printsiip, ehk me ei saa ühekorraga
valmis, peab olema kannatlikkust, me liigume edasi samm-sammult.
Mõtlesin, et ka usuelus on samad põhimõtted. Peab olema kannatlik,
tegema enesega tööd ja edenema Issanda tundmises Piibli sõnade
omandamises ja mõjumises, seda samm-sammult.
Mulle endale tähtis ja armas kirjakoht on kirjas galaatlastele
5. peatükis, kus räägitakse Püha Vaimu tööst, viljadest ning ka
liha tegudest. Meenutagem, et meie elus on 2 mõjutajat: vana loomus
ja uus loomus. Need võitlevad, kumb jääb peale meie elus.
Gl 5 on Püha Vaimu vili, millel on 9 eri maitset.
Üks vili, mida Püha Vaim tahab sünnitada meie eludes.
Olen Püha Vaimu vilja 9 maitset
jaganud kolme rühma:
Ühendus Jumalaga, ühendus ligimesega - teine kolmene grupp
ja viimased kolm liituvad inimese iseendaga.
Ühendus Jumalaga tähendab seda, et armastus, rõõm ja rahu saavad
täita kogu meie olemuse. See armastus, mis on "agape".
See rõõm ja see rahu, mis tulevad Pühast Vaimust.
Jeesuse tõotuse kaudu: "oma rahu ma annan teile. Mina ei anna teile
nõnda, nagu maailm annab."
Me ei ela maailmaST, vaid me elame maailmaS. Hoidkem ühendust
Jumalaga õigel kvaliteedi tasemel.
Siis on ühendus ligimesega: pikk meel, lahkus, headus. Siin on
meil palju tööd teha, et oleksin naabri suhtes nii pikameelne kui
tema on õel. Et ma ikka jaksaksin olla tema vastu lahke.
Et headus paistaks välja mu elust.
Ja veel ühendus iseendaga: ustavus, tasadus ja enesevalitsus.
Need on pühendumise alused.
Et oleksin ustav kutsumisele. Et ka katsumuste keskel oleksin tasane.
Jumal ei ole mind hüljanud, ehkki kannatused tulevad.
Enesevalitsus - et ma poleks alati õige, vaid kuulaksin teist,
arvestaksin ka tema arvamusega. Ka siin on meil palju tööd teha.
Kõige lõpuks kogen vajadust kutsuda sind, kes oled televiisori ääres
saanud puudutatud Jumala Sõnast.
Püha Vaim kutsub sind osadusse Issanda Jeesusega.
Piibel ütleb:
"Täna, kui te kuulete tema häält, ärge tehke oma südant kõvaks!"
Ärge jätke nn usuotsust homsele.
Homset ei pruugi sul enam olla.
Ühes raamatus öeldakse, et Jumal kutsub eriliselt kolm korda:
noorena, keskeas ja vanana.
Ära tee südant kõvaks, võta vastu Jumala armukutse oma elus,
et sa ei hukkuks.
Lõpuks veel mulle isiklikult tähtsad sõnad Ilm 22:17
"Vaim" - so Püha Vaim - "ja mõrsja"- so kogudus - "ütlevad: "Tule!"
Ja see, kes kuuleb, öelgu: "Tule!". Ja januneja tulgu! Kes tahab,
võtku eluvett ilma tasuta!"
Aamen! Tule, Issand Jeesus!
Oleme ära kuulanud Piiblikooli viimase õpetuse.
Tapani Talikainen on end korranud, rääkides Taevariigi kodanikust
ja tema õigustest, pädevustest.
Nendest asjadest me nüüd räägime. Minuga on Natja Akerlund ja
Kalervo Laakso.
Millised kodanikupädevused tulevad sulle esimesena meelde, Kalervo?
Kas mõtled maiseid või ... ?
Räägin Taevariigi kodanikust ja tema pädevustest.
Mulle on tähtis, et palun patud andeks.
Tänan armu eest, et saan seda teha iga päev. Jeesus on vere kaudu
puhastanud me südamed.
Mida tähendab Taevariigi kodanikuks olemine Natjale?
See tähendab väga palju.
Kui meie patud on andeks antud,
et siis oskaksime olla sõnakuulelikud.
Et läheksime kaasa sellega, mida Jumal tahab meis teha.
Tapani rõhutas, et neid pädevusi, valmisolekut on vaja selleks, et
me ei eksiks. Ta ütles, et praegusel ajal on palju eksitajaid. Millised
eksitajad tulevad teile meelde?
Kalervo esimesena.
Näiteks vaimse kirjanduse lugemine, mis ei vasta Piiblile.
Teiselt poolt ei pea me kogu aeg kartma, et satume eksitusse.
Jumal on lubanud meid hoida teel. Tema alustas ja Tema ka lõpetab.
Tähtsam on tunda marsruuti kui kõiki merekarisid, salakarisid.
Milliseid eksitusi ja ohte Natja elusse on mahtunud?
Saatan on kogu aeg uksel ja tal on alati mõni kuri plaan meie vastu.
Ta üritab neid ette anda igal ajal.
Eksitavad hääled, aga kui me Vaimus palvetades läheme edasi ja lubame
Pühal Vaimul end juhatada, siis Jumal hoolitseb meie eest.
Ei lase meil eksida.
Tapani rääkis Taevariigi põhi- seadusest, mis on keskne ja millel
põhinevad kõik teised seadused. See oli armastus.
Mis moodi see peaks meie elu juhatama?
Natja, mida see meile tähendab argielu keskel, kui me
kohtume inimestega.
See armastus peab meist välja paistma.
Jumalal on veel palju tööd minuga, et armastaksin ligimest rohkem.
Et näeksime, millised on inimesed ja millistest eluoludes nad on jms.
Meil tuleb näidata neile armastust.
Armastada neid samamoodi nagu iseennast ja Jeesust.
Kalervo, sa kohtud oma koguduse teenimistöös paljude erinevate
inimestega. Kas armastus on ka seal? Kuidas armastus on seal?
Kalmistutel kohtan ma palju kurbust.
Inimene lahkub teisest inimesest.
Olen märganud, et kurbuses tuleb anda armastust. Küsimus on selles,
Kuidas teha seda nii, et teine seda vastu võtab.
Sel hetkel on parem palvetada, mitte välja mõelda tühje sõnu.
Vahel on parem olla vaikselt ja palvetada kui püüda leida midagi,
mis ei õnnestu.
Peame jaksama teist inimest ära kuulata, mis koormab tema südant.
Kuidas Natja elus on esile tulnud armastuse raskus või kergus?
Mõnikord ei oska osutada armastust nii nagu seda tuleks anda.
Tapani rääkis armastusest, et Isa andis Poja armastuses, Poeg andis
armastuses oma hinge meie pattude lepituseks, Püha Vaim armastuses
julgustab ja õpetab, viib meid edasi, varustab. Järgmisena on
selles ahelas Kalervo, Natja ja me kõik. Armastuse päritolu ei ole
meis, vaid kuskil mujal.
Kas see on nii, Kalervo?
Iseennast tundes tean, et minus ei ole armastust. Kõik armastus
tuleb Jumalast.
Jätkates veel eelnevat, siis mind häirib see, kui vähe ma oskan
armastust välja näidata sõnades või tegudes oma abikaasa vastu.
Oleme jäised Soome mehed.
Mu naine peaaegu et suri aasta tagasi, siis alles mõistsin šokis olles,
mida oleksin kaotanud, kui Jumal oleks ta ära võtnud.
Tapani tõi välja kirjakoha: "Ma ei taha ohvrit, vaid halastust!"
Mida see lause sulle tähendab?
Kuidas seda tõlgendada tänapäevase elu keskel?
Me oleksime kuulekad, alandlikud.
Teenijad.
Rituaalid ja see, mida saame tehtud pole peaasjad,
vaid meie südame olukord. On nii, Tapani?
Jah. Mis meid mõjutab, mis meid motiveerib, millest kõik saab alguse.
Mainisid ka kodaniku kohustusi, mida meilt oodatakse.
Loetle neid meile.
Uurisin Piiblit ja leidsin mõned sellised asjad. Sõnakuulelikkus
tuli esimesena. Siis veel valvamine, teenimine, eestpalvetamine,
ohverdamine, ja veel muudki. Need on mõned näited, nimekiri on pikk.
On olemas ütlemine:"Me kõnnime ette valmistatud sammudes."
Kuidas see liitub teemaga?
Jumala on see, kes teeb tööd. Tema Kuningriik on Tema vastutusel.
Ta on kõik juba varem valmis teinud. Kõik on täidetud.
Kõik on olemas. Jumala probleemiks on see, et kas Ta saab meid
kaasata oma tegudesse. See on vabastav. Kui me jätame endid
Püha Vaimu juhtimise alla, siis Jumal avab oma uksed, juhatab.
Sa võid olla rahulik, rõõmus, ilma stressita.
Natja ja Kalervo, veel üks küsimus. Tapani rääkis Vaimu viljast.
Selle 9 eri maitsest. Milline maitse tuleb Kalervole esimesena meelde?
Kannatlikkus.
Kas sellega on olnud tegemist?
Siin on õppimise koht.
Natja, millised maitsed on sinule peamised?
Endalegi on kannatlikkus. See on palveteemaks.
Tihti ei jaksa oodata. Tundub, et midagi ei juhtu.
Kannatlikkus on jah selline.
Tapani, küsin ka sinult: milline omadus on sulle kõige kesksemal
kohal praegusel hetkel?
Ühendus Jumalaga: armastus, rõõm ja rahu. Tuleb ligi pääseda peamise
juurde ja siis kõik muu kujuneb selle ümber. Nii inimeste vahelised
suhted kui ka enesega seotud asjad.
Tänan, Natja ja Kalervo, vestluse eest. Tapanile veel viimane küsimus.
Mismoodi saab Piiblikool üles ehitada vaataja elu parimal viisil?
Laseme Jumala Sõnal teha meis tööd. Teeme seda palve kaudu.
Tuleb meelde Jesaja raamatust, kus Jumal Isa ütleb oma Sõna kohta:
"nõnda on ka minu sõnaga, mis lähtub mu suust: see ei tule tagasi mu
juurde tühjalt, vaid teeb, mis on mu meele järgi, ja saadab korda,
milleks ma selle läkitasin."
Nii me saame uskuda ja loota, et Jumala Sõna teeb endiselt tööd meiega.
Nii sinugi elus, kes oled olnud meiega Piiblikoolis.
Saagu Jumala töö edendada su elus seda vilja,
mis on valmistatud sinu elu kaudu.
Issand ise õnnistagu su elu ja kogu riigi rahva hulka tulgu ärkamine.
Tulgu Issand Jeesus meie igaühe ellu.
Tänan, et oled olnud meiega.
Rikkalikke Issanda õnnistusi su ellu!
Tõlge: Merle Sibola